90/552/ETY: Komission päätös, tehty 9 päivänä marraskuuta 1990, afrikkalaisen hevosruton tartunta-alueen rajoista



Virallinen lehti nro L 313 , 13/11/1990 s. 0038 - 0039

Suomenk. erityispainos Alue 3 Nide 35 s. 0128

Ruotsink. erityispainos Alue 3 Nide 35 s. 0128



KOMISSION PÄÄTÖS, tehty 9 päivänä marraskuuta 1990, afrikkalaisen hevosruton tartunta-alueen rajoista (90/552/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), ja erityisesti sen 5 artiklan 4 kohdan, sekä katsoo, että afrikkalaisen hevosruton tartunta-alueen rajat olisi määriteltävä direktiivin 90/426/ETY 5 artiklan 4 kohdan mukaisesti; tartunta-alueen on käsitettävä vähintään suojavyöhyke ja valvontavyöhyke, joilla ei ole suoritettu rokotuksia 12 edellisen kuukauden aikana, direktiivin 90/426/ETY 5 artiklan 2 kohdan a alakohdan mukaisesti jäsenvaltion osaa pidetään myös afrikkalaisen hevosruton tartunta-alueena, erityisesti, jos tautia vastaan on suoritettu rokotuksia 12 edellisen kuukauden aikana, direktiivin 90/426/ETY 5 artiklan 2 kohdan c alakohdassa säädetään, että suoja- ja valvontavyöhykkeet on määriteltävä selvästi ja otettava huomioon afrikkalaiseen hevosruttoon liittyvät maantieteelliset, ekologiset ja epitsoottiset seikat, Espanjan ja Portugalin viranomaiset ovat sitoutuneet toteuttamaan erityisesti hevoseläinten merkitsemisen osalta kansalliset toimenpiteet, jotka ovat tarpeen tämän päätöksen tehokkaan täytäntöönpanon varmistamiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Afrikkalaisen hevosruton tartunta-alueen rajat vahvistetaan tämän päätöksen liitteessä. 2 artikla Komissio valvoo tilannetta erityisesti hevoseläinten merkitsemisen ja rokotustoiminnan päättymisestä kuluneen ajan osalta. Jos tilanteen kehitys niin vaatii, tätä päätöstä muutetaan sen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä marraskuuta 1990. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 42 LIITE Afrikkalaisen hevosruton tartunta-alue käsittää: - manner-Portugalin alueen ja Espanjassa Huelvan, Sevillan, Cádizin, Córdoban, Málagan, Jaénin, Granadan, Almerían, Cáceresin, Badajozin, Ciudad Realin ja Albaceten (suojavyöhyke) maakunnat, - Espanjassa Murcian ja Alicanten maakunnat ja alueen, joka sijaitsee lounaaseen linjoista, jotka muodostuvat seuraavasti: - tie N 541 Pontevedran ja Orensen välillä, - tie N 6 Orensen ja Léonin maakunnan rajan välillä, - Orensen ja Léonin maakuntien välinen raja, - Zamoran ja Léonin maakuntien välinen raja tielle N 6 asti (Astorga-Benavente), - tie N 6 (Astorga-Benavente), Benaventen eteläpuolelle, - tie N 630 Benaventen ja Zamoran välillä, - tie C 528 Zamoran ja La Fuente de San Estebanin välillä, - tie C 525 La Fuente de San Estebanin ja San Esteban de la Sierran välillä, - tie C 525 San Esteban de la Sierran ja Guijuelon välillä, - tiet SA 102, SA 101, AV 101 ja AV 102 Guijuelon ja Piedrahitan välillä, - tiet AV 932 ja C 500 Piedrahitan ja San Martin de Pimpollarin välillä, - tiet C 502 ja NVE 90 San Martin de Pimpollarin ja Talavera de la Reinan välillä, - Rio Tajo -joki Talavera de la Reinasta Toledoon, - tie C 400 Toledon ja Moran välillä, - tiet C 402 ja C 302 Moran ja Corral de Almaguerin välillä, - tiet C 302 ja CU 303 Corral de Almaguerin ja Villamayor de Santiagon välillä, - tiet CU 331, CU 332 ja N 420 Villamayor de Santiagon ja Villaescusa de Haron välillä, - tie N 420 Villaescusa de Haron ja La Almarchan välillä, - tie N 3 La Almarchan ja Utielin välillä, - tie N 3 Utielin ja Bunyolin välillä, - tie C 3322 Bunyolin ja Alciran välillä, - tiet C 3320 ja N 340 Alciran, Olivan ja Alicanten maakunnan rajan välillä (valvontavyöhyke).